cyanic-selkie/wikianc huggingface dataset:
แบล็กพิงก์: เดอะเวอชวล
เบื้องหลังและการเผยแพร่
เกิร์ลกรุปเกาหลีใต้ แบล็กพิงก์ ร่วมมือกับ พับจีโมบายล์ เป็นครั้งแรกเพื่อฉลองการเปิดตัวอัลบั้มชุดแรกของพวกเธอ ดิอัลบั้ม ในปี 2020 ในวันที่ 12 กรกฎาคม 2022 วายจีเอนเตอร์เทนเมนต์เผยว่าวงกำลังร่วมมือกับบริษัทเกมอีกครั้ง เพื่อจัดคอนเสิร์ตเสมือนจริงในเกม พับจีโมบายล์ ในชื่อ "แบล็กพิงก์: เดอะเวอชวล" ตั้งแต่วันที่ 22-31 กรกฎาคม คอนเสิร์ตประกอบด้วยการแสดงเพลงฮิตของวง ตลอดจนแทร็กพิเศษ ซึ่งจะแสดงตัวอย่างภายในงานเป็นครั้งแรกและนับเป็นการเปิดตัวเพลงใหม่ของวงในรอบเกือบสองปีนับตั้งแต่ ดิอัลบั้ม คอนเสิร์ตจัดขึ้นเป็นเวลาสองสัปดาห์ตั้งแต่วันที่ 22-23 กรกฎาคม และ 29-30 กรกฎาคม 2022 ในอเมริกาเหนือและใต้ ส่วนประเทศอื่น ๆ จัดขึ้นระหว่างวันที่ 23-24 กรกฎาคม และวันที่ 30-31 กรกฎาคม คอนเสิร์ตไม่เสียค่าใช้จ่ายโดยสามารถรับชมได้ผ่านแอป พับจีโมบายล์ หลังจากวันที่ 15 กรกฎาคม มีการปล่อย "ชุดทรัพยากรคอนเสิร์ต" ในเกมด้วย เทนเซนต์เกมส์ยังประกาศว่าผู้เล่น พับจีโมบายล์ สามารถรับชุดที่วงสวมใส่ระหว่างแสดงคอนเสิร์ตได้ตั้งแต่วันที่ 23 กรกฎาคม-31 สิงหาคม คอนเสิร์ตเริ่มขึ้นเมื่อวันที่ 22 กรกฎาคม มีการแสดงแทร็กพิเศษของแบล็กพิงก์ชื่อ "เรดีฟอร์เลิฟ" ก่อนจะเผยแพร่เป็นมิวสิกวิดีโอแอนิเมชันบนยูทูบเมื่อวันที่ 29 กรกฎาคม โดยวิดีโอนำเสนออวตารเสมือนจริงของวงในโลกของเกม
การตอบรับ
แบล็กพิงก์: เดอะเวอชวล มีผู้ชมกว่า 15.7 ล้านครั้งในช่วงวันหยุดสุดสัปดาห์บนแอป พับจีโมบายล์ มิวสิกวิดีโอเพลง "เรดีฟอร์เลิฟ" มียอดชม 43.7 ล้านครั้งในสัปดาห์แรกและมียอดชมมากกว่า 150 ล้านครั้งตั้งแต่นั้นเป็นต้นมา
กีฬาวอลเลย์บอลชายหาดในโอลิมปิกฤดูร้อน 2012
กีฬาวอลเลย์บอลชายหาดในโอลิมปิกฤดูร้อน 2012 จัดแข่งขันที่ลอนดอน สหราชอาณาจักร แข่งขัน 2 ประเภท คือ ประเภททีมชายและหญิง
เจฟฟรีย์ ไรต์
เจฟฟรีย์ ไรต์ (Jeffrey Wright; เกิด 7 ธันวาคม พ.ศ. 2508 เป็นนักแสดงชาวอเมริกัน เขาเป็นที่รู้จักกันดีจากการได้รับรางวัล Tony, ลูกโลกทองคำ และรางวัลเอ็มมี ในฐานะผู้ชนะในบท เบลีซ ในละครบรอดเวย์ Angels in America และการดัดแปลงมินิซีรีส์ของ HBO นอกจากนี้เขายังได้แสดงเป็น Jean-Michel Basquiat ใน Basquiat, Felix Leiter ในภาพยนตร์ James Bond เรื่อง Casino Royale, Quantum of Solace และ No Time to Die, Valentin Narcisse ในซีรีส์ HBO เรื่อง Boardwalk Empire และ Beetee ในภาพยนตร์ The Hunger Games ตั้งแต่ปี พ.ศ. 2559 ไรต์ได้แสดงเป็น เบอร์นาร์ด โลว์ และอาร์โนลด์ เวเบอร์ ในซีรีส์ HBO Westworld ไรต์จะรับบทผู้บัญชาการเจมส์ "จิม" กอร์ดอน ในภาพยนตร์ซูเปอร์ฮีโร่เรื่อง The Batman (2022) โดย Matt Reeves
คณิตศาสตร์เชิงการจัด
การเรียงสับเปลี่ยน และ การจัดหมู่
การจัดหมู่
การจัดหมู่ คือ การเลือกวัตถุจากกลุ่ม โดยไม่สนใจลำดับของการเลือก เช่น ในการเล่นไพ่โป๊กเกอร์ ผู้เล่นแต่ละคนจะได้รับไพ่ 5 ใบจากทั้งหมด 52 ใบ ซึ่งลำดับในการได้รับแต่ละใบมานั้นจะไม่มีผลในการเล่น
ในคณิตศาสตร์เชิงการจัดนั้น การจัดหมู่ คือ สับเซต ในเซตใดๆ นั้น ตำแหน่งไม่มีความสำคัญ เนื่องจากในแต่ละเซต สิ่งที่เราสนใจคือ สิ่งของ ที่อยู่ในเซต หรือสมาชิกของเซต แต่ไม่สนใจลำดับ เช่น
เอดา วอง
เอด้า วอง (Ada Wong (エイダ・ウォン)) เป็นตัวละครสมมุติจากแฟรนไชส์สยองขวัญ เรซิเดนต์อีวิล (ไบโอฮาซาร์ด ในญี่ปุ่น) เธอเป็นตัวเอกปฏิลักษณ์ที่ลึกลับและคลุมเครือ ทำงานให้กับปฏิปักษ์ในเรื่องแต่ก็ช่วยเหลือตัวเอก ลีออน เอส. เคนเนดี ปรากฏตัวครั้งแรกเป็นตัวละครสนับสนุนในเกมเรซิเดนต์อีวิล 2 ในปี พ.ศ. 2542 ต่อมาปรากฏเป็นตัวละครที่ผู้เล่นเล่นได้หรือในบทบาทช่วยเหลือในเกมเรซิเดนต์อีวิล 4, เรซิเดนต์อีวิล: ดิอัมเบรลลาโครนิเคิลส์, เรซิเดนต์อีวิล:ดาร์กไซด์โครนิเคิลส์, เรซิเดนต์อีวิล: โอเปอเรชันแรคคูนซิตี และเรซิเดนต์อีวิล 6 รวมถึงในภาพยนตร์แอนิเมชันเรื่องเรซิเดนต์อีวิล: แดมเนชัน สำหรับภาพยนตร์ฉบับคนแสดงเรื่องแรก เอด้าปรากฏในเรื่องเรซิเดนต์อีวิล: เรทริบิวชัน
เจ้าหญิงวิกตอเรีย มกุฎราชกุมารีแห่งสวีเดน
เจ้าหญิงวิกตอเรีย มกุฎราชกุมารี แห่งสวีเดนและดัชเชสแห่งเวสเตร์เยิตลันด์ (Her Royal Highness Crown Princess Victoria of Sweden; Hennes Kungliga Höghet Kronprinsessan Victoria, Sveriges kronprinsessa; พระนามเต็ม วิกตอเรีย อิงกริด อลิซ เดซิเร; 14 กรกฎาคม ค.ศ. 1977) เป็นรัชทายาทอันดับหนึ่งในราชบัลลังก์สวีเดน หากเมื่อเสด็จขึ้นครองราชบัลลังก์ พระองค์จะทรงเป็นสมเด็จพระราชินีนาถลำดับที่สี่ของประเทศ (ต่อจาก สมเด็จพระราชินีนาถมาร์เกรเธอที่ 1 สมเด็จพระราชินีนาถคริสตินา และสมเด็จพระราชินีนาถอุลริคา เอเลโอนอรา) ทั้งนี้พระองค์ทรงมีศักดิ์เป็นพระญาติใน มกุฎราชกุมารเฟรเดอริก กับ มกุฎราชกุมารเปาโลส
คณิตศาสตร์เชิงการจัด
การจัดหมู่
ดูเพิ่มที่บทความ การจัดหมู่
เอดา วอง
ประวัติตามท้องเรื่อง
ไม่มีใครรู้แน่ชัดนักเกี่ยวกับที่มาหรือแรงจูงใจของเอด้า วอง ทราบกันแต่เพียงว่าเธอทำงานเป็นสายลับให้กับองค์กรคู่แข่งของบริษัทอัมเบรลล่า ซึ่งมักเรียกเป็นองค์กร โดยมีวัตถุประสงค์ในการหาอาวุธชีวภาพทุกประเภทตลอดจนชิ้นงานต่างๆ เธอยังได้ฝึกฝนวิชาสังหาร ซึ่งมีความเชี่ยวชาญวิชาการต่อสู้กับเทคนิคการใช้อาวุธหลายแบบ มีความเป็นไปได้ว่าเอด้าได้เข้าร่วมองค์กรด้วยเหตุผลส่วนตัวมากกว่าเพื่อประโยชน์ขององค์กร แต่เธอก็ยังไม่เปิดเผยวัตถุประสงค์ให้พวกเขาได้รับทราบ
คณิตศาสตร์เชิงการจัด
การเรียงสับเปลี่ยน
การเรียงสับเปลี่ยน คือ เป็นการเลือกวัตถุโดยสนใจลำดับของการเลือก เช่น การเลือกรหัสเอทีเอ็ม ซึ่งรหัส 5-3-7-5 นั้นถือว่าแตกต่างจากรหัส 3-7-5-5
เจ้าหญิงวิกตอเรีย มกุฎราชกุมารีแห่งสวีเดน
นอกจากนี้พระองค์ยังทรงถูกจัดให้อยู่ในอันดับที่ 7 ของราชนิกุลรุ่นเยาว์ที่เซ็กซี่มากสุดในโลก
คณิตศาสตร์เชิงการจัด
การเรียงสับเปลี่ยน
สมมุติเราสนใจเลข 3 ตัว คือ
เจ้าหญิงวิกตอเรีย มกุฎราชกุมารีแห่งสวีเดน
พระชนม์ชีพในวัยเยาว์
เจ้าหญิงมกุฎราชกุมารีเสด็จพระราชสมภพเมื่อวันที่ 14 กรกฎาคม ค.ศ. 1977 ณ โรงพยาบาลแคโรลินสกา ในกรุงสต็อกโฮล์ม โดยเป็นพระราชธิดาองค์ใหญ่ใน พระเจ้าคาร์ลที่ 16 กุสตาฟและพระราชินีซิลเวีย และเป็นสมาชิกในราชวงศ์แบร์นาด็อต อีกทั้งมีเชื้อสายส่วนใหญ่เป็นเยอรมัน พระองค์ทรงเป็นรัชทายาทผู้มีสิทธิ์โดยตรง (heir-apparent) และดำรงพระยศเป็น มกุฎราชกุมารี ซึ่งเป็นสตรีเพียงองค์เดียวในโลก (แม้มีรัชทายาทหญิงในราชบัลลังก์อยู่อีกหลายองค์ แต่เป็นเพียงพระธิดาองค์ใหญ่ในรัชทายาทหรือมกุฎราชกุมาร) และทรงดำรงพระอิสริยยศ เจ้าหญิงมกุฎราชกุมารีแห่งสวีเดน (HRH The Crown Princess)  นอกจากนั้นแล้ววิกตอเรียยังทรงอยู่ในอันดับที่ 192 ของลำดับการสืบราชบัลลังก์อังกฤษ โดยผ่านทางพระชนก ซึ่งเป็นพระปนัดดาในพระองค์หญิงมาร์กาเร็ต พระราชนัดดาของราชินีนาถวิกตอเรีย จึงทำให้ทรงมีศักดิ์เป็นพระประยูรญาติ (เช่นเดียวกับราชินีนาถมาร์เกรเธอที่ 2 และพระเจ้าฆวน การ์โลสที่ 1) ในอดีตพระราชินีนาถเอลิซาเบธที่ 2 หากเมื่อเจ้าหญิงขึ้นเสวยราชสมบัติจะทรงได้รับการเฉลิมพระปรมาภิไธยว่า สมเด็จพระราชินีนาถวิกตอเรียแห่งสวีเดน
คณิตศาสตร์เชิงการจัด
การเรียงสับเปลี่ยน
เราสามารถเรียงสับเปลี่ยนทั้งหมดได้รูปแบบดังต่อไปนี้
เจ้าหญิงวิกตอเรีย มกุฎราชกุมารีแห่งสวีเดน
พระชนม์ชีพในวัยเยาว์
พระนามเรียกขานทั้งหมดของวิกตอเรียเป็นการให้เกียรติแก่พระญาติต่าง ๆ โดยพระนามแรกมาจากวิกตอเรียแห่งบาเดิน สมเด็จพระราชินีแห่งสวีเดน พระปัยยิกา (ย่าทวด) และพระมเหสีในสมเด็จพระเจ้ากุสตาฟที่ 5 (แต่ก็เป็นการถวายพระเกียรติแด่สมเด็จพระราชินีนาถวิกตอเรียด้วย) ส่วนพระนามอื่น ๆ มาจากเจ้าหญิงอิงกริดแห่งสวีเดน สมเด็จพระราชินีแห่งเดนมาร์ก; อลิซ ซอมเมอร์ลาธ (สกุลเดิม เด โตเลโด) คุณยายชาวบราซิล และเดซิเร คลารี พระมเหสีในสมเด็จพระราชาธิบดีคาร์ลที่ 15 โยฮันแห่งสวีเดน และอดีตคู่หมั้นของนโปเลียน โบนาปาร์ต
คณิตศาสตร์เชิงการจัด
การเรียงสับเปลี่ยน
ดูเพิ่มที่บทความ การเรียงสับเปลี่ยน
เอดา วอง
ประวัติตามท้องเรื่อง
เอด้า วอง มีตัวตนอยู่ในเกมตั้งแต่ภาคแรก โดยปรากฏเพียงชื่อและนามสกุลในเอกสารข้อมูลฉบับหนึ่งในเกม ระบุไว้ว่าเป็นแฟนสาวของหนึ่งในนักวิจัยที่ชื่อจอห์น โดยเอกสารแผ่นนั้นบอกใบ้เพียงว่าจอห์นไม่อาจมีชีวิตรอดจากเหตุการณ์เชื้อไวรัสระบาดไปได้ และได้ใช้ชื่อของแฟนสาวเป็นรหัสสำหรับปลดล็อกห้องวิจัย
เอด้าปรากฏโฉมจริงๆครั้งแรกในเกมภาคสอง ในบทบาทของตัวละครสมทบให้กับลีออน สก็อตต์ เคนเนดี้ ทั้งคู่พบกันครั้งแรกในลานจอดรถของสถานีตำรวจ ซึ่งเอด้าบอกลีออนว่าเธอเดินทางมาตามหาแฟนหนุ่มที่เสียชีวิต ทั้งคู่ช่วยเหลือกันและกันระหว่างเอาตัวรอดจากสถานการณ์ในเมือง จนเกิดตกหลุมรักกันขึ้นมา แต่แล้วในภายหลังเอด้าก็เปิดเผยว่าตนเป็นสายลับจากบริษัทไม่เปิดเผยชื่อแห่งหนึ่งที่แฝงตัวเข้ามาชิงตัวอย่าง G-Virus ซึ่งเป็นต้นเหตุแห่งโศกนาฏกรรมครั้งนี้ และเธอตีสนิทกับลีออนเพียงเพื่อเป็นทางผ่านเท่านั้น อย่างไรก็ตาม ในช่วงท้ายของเกม เอด้าเสียท่าถูกยิงตกลงจากระเบียงห้องวิจัย ซึ่งลีออนคว้ามือไว้ได้และสัญญาจะพาหนีไปจากเมืองนี้ แต่เอด้าไม่อยากเป็นตัวถ่วงลีออนอีกต่อไป เธอจึงสารภาพว่า สุดท้ายแล้วเธอก็รักลีออนจริงๆ ก่อนจะปล่อยมือตกลงไปด้านล่าง และหายสาบสูญไปนับแต่นั้น
เอด้าปรากฏตัวอีกครั้งในเกมภาค 4 ในฐานะสปายที่ทำงานให้กับอัลเบิร์ต เวสเกอร์ เพื่อมาแย่งชิงตัวอย่างปรสิตลาส พลากัส ในครั้งนี้เธอจึงมีบทบาทเป็นคู่แข่งของลีออน ซึ่งเธอก็ได้ช่วยเขาไว้หลายครั้งระหว่างภารกิจ และในตอนท้ายเธอก็ชิงตัวอย่างปรสิตไปได้สำเร็จ แลกกับการให้กุญแจเจ็ตสกีสำหรับลีออนหนีออกมาจากเกาะที่กำลังจะระเบิด
ในเกม Resident Evil : The Umbrella Chronicle ได้บรรจุเนื้อหาส่วนหนึ่งในเกมภาค 2 ไว้ เป็นเรื่องราวที่เปิดเผยว่าเอด้ารอดชีวิตจากการถูกยิงตกจากห้องวิจัยมาได้อย่างไร โดยเกมเปิดฉากขึ้นที่เอด้าที่กำลังบาดเจ็บสาหัส แต่ต้องเอาชีวิตรอดจากฝูงซอมบี้ในเมืองมาให้ได้ ซึ่งความแข็งแกร่งของเอด้าในครั้งนี้อยู่ในสายตาของอัลเบิร์ต เวสเกอร์โดยตลอด ทำให้เขาสนใจชวนเธอมาทำงานด้วยกันในฐานะสปาย และมอบปืนยิงสลิงสารพัดประโยชน์ไว้ให้ ทำให้เอด้ารอดชีวิตจากเมืองแรคคูนซิตี้มาได้
ในเกมส์ Resident evil 6 ซึ่งอยู่ในช่วงปี 2013 กล่าวถึงการล้างแค้นของ Carla ภรรยาของSimmon ทำให้ประเทศจีนตกอยู่ใต้อำนาจของ C-virus ในเนื้อเรื่องของ Ada นั้นจะเป็นเนื้อเรื่องที่เฉลยเนื้อเรื่องอื่นโดยกระจ่างทั้งการทดลองของ Simmon การระบาดของ C-virus แม้แต่ Antibody โดยเลือดชอง Jake ลูกชาย เวสเกอร์ ในเกมส์ภาคนี้เธอไม่มีคู่หูในการเล่นแต่มักจะเกี่ยวโยงเข้ากับตัวละครอื่นๆเสมอทั้งการช่วย Leon และ Helena การช่วย Sherry และ Jake จาก B.O.W เธอต้องต่อสู้กับ Simmon ที่กลายร่างจาก C-virus ซึ่ง Simmon เข้าใจว่าเธอคือ Carla ที่หักหลังตน และต้องสู้กับ Carla ซึ่งเป็นตัวทดลองของ Simmon ซึ่งมีรูปร่างหน้าตาเหมือนเธอทุกประการฉากจบเธอทำลายข้อมูลร่างทดลองแล๊บและทุกๆอย่างที่เกี่ยวกับ Simmon และ Carla และแล้วเอด้าก็เดินจากมา ทิ้งทุกอย่างไว้เบื้องหลังในกองเพลิง
คณิตศาสตร์เชิงการจัด
การเลือกซ้ำ
ทั้งการเรียงสับเปลี่ยน และ การจัดหมู่ นั้น ในการเลือกวัตถุออกจากกลุ่มของวัตถุทั้งหมด เราอาจสามารถเลือกซ้ำได้ เช่น ในการเลือกรหัสเอทีเอ็มเลข 4 หลัก โดยแต่ละหลักนั้นเลือกจากเลข 0 ถึง 9 และเราสามารถเลือกเลขตัวเดิมซ้ำได้อีก
เจ้าหญิงวิกตอเรีย มกุฎราชกุมารีแห่งสวีเดน
พระชนม์ชีพในวัยเยาว์
วิกตอเรียเป็นพระมารดาทูนหัวให้กับพระโอรสธิดาของพระราชวงศ์อื่น ส่วนมากเป็นอนาคตรัชทายาทในราชบัลลังก์คือ เจ้าหญิงอิงกริด อเล็กซันดราแห่งนอร์เวย์ เจ้าหญิงคาทารีนา-อะมาเลีย เจ้าหญิงแห่งออเรนจ์ และ เจ้าชายคริสเตียนแห่งเดนมาร์ก รวมไปถึง เจ้าหญิงเอเลออนอร์แห่งเบลเยียม
การเปลี่ยนแปลงพระสถานะ
เจ้าหญิงทรงได้รับการเฉลิมพระอิสริยยศเป็นมกุฎราชกุมารีและรัชทายาทลำดับแรกแห่งราชบัลลังก์เมื่อวันที่ 1 มกราคม ค.ศ. 1980 จากการเปลี่ยนแปลงพระราชบัญญัติการสืบราชสมบัติแห่ง ค.ศ. 1810 (Successionsordningen) ในปลาย ค.ศ. 1979 การปฏิรูปรัฐธรรมนูญในครั้งนั้นหมายถึงเชื้อสายคนโตของพระมหากษัตริย์สามารถสืบราชสมบัติได้ไม่ว่าจะเป็นเพศใด สวีเดนเป็นประเทศแรกที่นำเอากฎหมายการสืบสันตติวงศ์โดยไม่คำนึงถึงเพศมาใช้ นอกจากจะทำให้เจ้าหญิงวิกตอเรียทรงเป็นรัชทายาทหญิงในราชบัลลังก์สวีเดนแล้ว ยังทำให้ได้ทรงเป็นสตรีพระองค์แรกในลำดับการสืบราชสมบัติ การเปลี่ยนแปลงรัฐธรรมนูญนี้ไม่ได้รับการสนับสนุนอย่างมากจากพระมหากษัตริย์ ซึ่งโปรดจะให้พระโอรสเป็นรัชทายาทลำดับที่ 1 และยังคงทรงมีความเห็นแบบนี้อยู่ เมื่อเจ้าหญิงทรงเป็นรัชทายาท ก็ยังมีพระอิสริยยศเป็นดัชเชสแห่งวาสเตอร์เกิตลานด์ ซึ่งเป็นชื่อมณฑลที่มีความสำคัญทางประวัติศาสตร์ของประเทศสวีเดนอีกด้วย
ก่อนการเปลี่ยนแปลงรัฐธรรมนูญ รัชทายาทในราชบัลลังก์ ณ ขณะนั้นคือ เจ้าชายคาร์ล ฟิลิป ดยุกแห่งแวร์มลันด์ พระอนุชาในเจ้าหญิง ซึ่งปัจจุบันทรงอยู่ในลำดับที่สี่ของการสืบราชสมบัติ ต่อจากพระเชษฐภคินีและพระภาคิไนย เจ้าหญิงเอสแตล ดัชเชสแห่งเอิสเตอร์เยิตลันด์และเจ้าชายออสการ์ ดยุกแห่งสกอเน นอกจากนี้ยังมีพระกนิษฐาอีกพระองค์หนึ่งคือ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
โอนัม
โอนัม (Onam) เป็นเทศกาลประจำปี  ที่เฉลิมฉลองกันในรัฐเกรละ ประเทศอินเดีย ในฐานะเทศกาลแห่งการเก็บเกี่ยวผลผลิต (harvest festival) ที่ฉลองโดยชาวมลยาฬัม โดยไม่ได้เกี่ยวพันกับศาสนา วันที่ของโอนัมตรงกับในปฏิทินฮินดู ปัญจคาม ตรงกับนักษัตระติรุโวนัมที่ 22  ในเดือน ชิงคัม (Chingam) ตามปฏิทินมลยาฬัม ตรงกับเดือนสิงหาคม—กันยายนตามปฏิทินเกรกอเรียน ตามตำนานระบุว่าเทศกาลนี้จัดขึ้นเพื่อฉลององค์มหาพลี ซึ่งดวงวิญญาณพระองค์จะเสด็จเยี่ยมเยียนรัฐเกรละในช่วงโอนัม
โอนัมเป็นเทศกาลสำคัญของชาวมลยาฬัมทั้งในและนอกรัฐเกรละ เป็นหนึ่งในสามเทศกาลสำคัญ อีกสองเทศกาลคือวิษู และ ติรุวติรา การเฉลิมฉลองในโอนัมประกอบด้วย วัลลัมกาลี (แข่งเรือ), ปุลิกาลี (การแสดงเสือ), ปูกกลัม (รังโคลีดอกไม้), โอนะตัปปัน (การบูชา), โอนัมกาลี, เล่นชักคะเย่อ, Thumbi Thullal (การแสดงของสตรี), กุมมัตตีกาลี (การแสดงหน้ากาก), Onathallu (ศิลปะการต่อสู้), โอนะวิลลุ (ดนตรี), Kazhchakkula (ถวายสิ่งบูชา), Onapottan (การแต่งกาย), อัตตะฉมะยัม (เพลงและร่ายรำ) เป็นต้น ชาวมลยาฬัมฉลองโอนัมในฐานะวันปีใหม่มลยาฬัม
โอนัมเป็นเทศกาลประจำรัฐและเป็นวันหยุดทางการของรัฐเกรละ เริ่มต้นตั้งแต่สี่วันจาก อุตรโฑม (Uthradom) การเฉลิมฉลองใหญ่ ๆ มีอยู่ 30 จุดทั่วติรุวานันตปุรัม เมืองหลวงของรัฐเกรละ รวมถึงมีการเฉลิมฉลองโดยชาวมลยาฬัมทั่วโลก ถึงแม้จะเป็นเทศกาลฮินดู แต่ชาวมลยาฬัมต่างศาสนาก็เข้าร่วมในเทศกาลในฐานะเทศกาลทางวัฒนธรรม
ไทยวีเมนส์ลีก ฤดูกาล 2565
ไทยวีเมนส์ลีก ฤดูกาล 2565 เป็นการแข่งขันฟุตบอลไทยวีเมนส์ลีกฤดูกาลที่ 8 ซึ่งเป็นการแข่งขันฟุตบอลลีกหญิงระดับสูงสุดของประเทศไทย โดยมีสโมสรที่เข้าร่วมการแข่งขันจำนวน 16 สโมสร กับ 2 ดิวิชั่น
ดิวิชั่น 1
การแข่งขันในระดับดิวิชั่น 1 เริ่มเมื่อ 26 กุมภาพันธ์ 2565 ถึง 19 มิถุนายน 2565 โดยจะแข่งขันแบบเหย้า-เยือน แบ่งการแข่งขันออกเป็น 2 เลก มีทั้งหมด 8 สโมสร
วิทยาลัยบัณฑิตเอเชีย ชนะเลิศ ไทยวีเมนส์ลีก มาก่อนหน้านี้ 4 สมัย และชนะเลิศในฤดูกาลที่แล้ว
โดยฤดูกาลนี้จะเป็นครั้งแรกที่ทีมจาก ไทยวีเมนส์ลีก ได้สิทธิ์แข่งขัน เอเอฟซี วีเมนส์ คลับ แชมเปียนส์ชิพ หรือ ฟุตบอลสโมสรหญิงชิงแชมป์เอเชีย ในปี 2022
ดิวิชั่น 2
การแข่งขันในระดับดิวิชั่น 2 เริ่มเมื่อ 26 กุมภาพันธ์ 2565 ถึง 9 กรกฎาคม 2565 โดยจะแบ่งการแข่งขันออกเป็น 2 เลก โดยในเลกที่ 1 จะทำการแข่งขันสนามกลาง ที่ศูนย์พัฒนาศักยภาพกีฬาฟุตบอลภายในมหาวิทยาลัยกรุงเทพธนบุรี และในเลกที่ 2 จะทำการแข่งขันแบบ เหย้า-เยือน โดยอันดับ 1-4 จะแข่งขันกันเพื่อหาทีมชนะเลิศ ในขณะที่อันดับ 5–8 ในเลกแรกและเลกสอง จะแข่งขันแบบพบกันหมด เหย้า-เยือน โดยทีมที่จบอันดับที่ 1 และ 2 จะเลื่อนชั้นไปเล่นใน ไทยวีเมนส์ลีก ดิวิชั่น 1 ฤดูกาลหน้า ขณะที่อันดับที่ 3 และ 4 จะแข่งขันในรอบเพลย์ออฟกับทีมที่จบอันดับ 7–8 จากไทยวีเมนส์ลีก ดิวิชัน 1 ฤดูกาล 2565 ชณะที่ทีมที่จบอันดับ 7 และ 8 ในไทยวีเมนส์ลีก ดิวิชั่น 2 จะต้องไปแข่งขันรอบคัดเลือกของ ไทยวีเมนส์ลีก ดิวิชั่น 2 ฤดูกาลต่อไป
สโมสรที่เข้าแข่งขัน
ทีมที่ได้สิทธิ์ลงแข่งขันในระดับไทยวีเมนส์ลีก ดิวิชั่น 2 จะอิงผลงานจากผลงานเมื่อฤดูกาล 2563-64 การแข่งขันไทยวีเมนส์ลีก ดิวิชั่น 2 และ 2 ทีมที่ตกชั้นจาก ไทยวีเมนส์ลีก ดิวิชั่น 1 2563-64
และทีมที่มาจาก รอบเพลย์ออฟ จำนวน 3 ทีม
กีฬายิงธนูในโอลิมปิกเยาวชนฤดูร้อน 2010
ประเทศที่เข้าร่วมแข่งขัน
ดังต่อไปนี้:
กีฬาเทนนิสในโอลิมปิกฤดูร้อน 2024
การแข่งขันกีฬาเทนนิสในโอลิมปิกฤดูร้อน 2024 ที่ปารีส ประเทศฝรั่งเศส มีกำหนดจัดขึ้นตั้งแต่วันที่ 27 กรกฎาคม ถึง 4 สิงหาคม ค.ศ. 2024 ที่สนามกีฬาโรลังด์การ์รอส มีผู้เล่นทั้งหมด 172 คนในการแข่งขันชิงเหรียญ 5 รายการ ได้แก่ ประเภทเดี่ยวและประเภทคู่สำหรับทั้งชายและหญิง และประเภทคู่ผสม
เช่นเดียวกันกับการแข่งขันครั้งก่อนหน้า รูปแบบการแข่งขันที่ปารีส 2024 จะเป็นแบบแพ้คัดออกโดยการจับฉลากของชายและหญิงเดี่ยวประกอบด้วยผู้เล่น 64 คน การแข่งขันเทนนิสจะมีทั้งหมด 6 รอบในประเภทชายเดี่ยวและหญิงเดี่ยว และ 5 รอบสำหรับชายและหญิงคู่ (จำนวน 32 คนเท่ากัน) และ 4 รอบในประเภทคู่ผสม (จำนวน 16 ทีม) ผู้เล่นและคู่ที่ผ่านเข้าสู่รอบรองชนะเลิศจะรับประกันการได้รับเหรียญรางวัลของพวกเขาโดยผู้เข้ารอบรองชนะเลิศที่แพ้สองคนจะแข่งขันกันเพื่อชิงเหรียญทองแดง ตั้งแต่ โตเกียว 2020 การแข่งขันประเภทเดี่ยวทั้งหมดจะยังใช้รูปแบบ 3 เซต โดยมาตรฐานไทเบรก (คะแนนถึง 7 แต้มก่อน) ในทุกเซต รวมถึงเซตสุดท้าย ในการแข่งขันประเภทคู่ทั้งหมด การแข่งขันไทเบรก (คะแนนถึง 10 คะแนนก่อน) จะถูกแข่งขันแทนเซตที่สาม
เป็นครั้งแรกนับตั้งแต่ บาร์เซโลนา 1992 ที่การแข่งขันเทนนิสทั้งหมดจะจัดแข่งขันในคอร์ตดิน ซึ่งตรงกันข้ามกับพื้นผิวแข็ง DecoTurf ที่ใช้ในการแข่งขันครั้งก่อนหน้า
เวนโดฟส์คราย
เวนโดฟส์คราย (When Doves Cry) เป็นเพลงของพรินซ์ ในปี ค.ศ. 1984 จากอัลบั้ม Purple Rain เป็นที่นิยมทั่วโลก และเป็นซิงเกิลแรกอันดับที่ 1 ในสหรัฐอเมริกาหนึ่งที่ติดชร์ตนานถึง 5 สัปดาห์ ตามนิตยสารบิลบอร์ด เป็นยอดขายซิงเกิลแห่งปี ได้รับการรับรองจากแผ่นทองคำสมาคมผู้ประกอบกิจการเพลงของสหรัฐอเมริกา เป็นซิงเกิลสุดท้ายที่ออกโดยศิลปินเดี่ยวที่จะได้รับการรับรองดังกล่าวก่อนที่ความต้องการรับรองถูกลดลงในปี ค.ศ. 1989
เพลงนี้ติดอันดับที่ 52 ของโรลลิงสโตน ใน 500 เพลงที่ยิ่งใหญ่ที่สุดตลอดกาล
หลังจากการเสียชีวิตของพรินซ์ เพลงนี้ได้ขี้นอันดับ 8 ของบิลบอร์ดฮอต 100 ตั้งแต่วันที่ 30 เมษายน ค.ศ. 2016 เพลงนี้ขายได้ 1,385,448 ก็อปปี้ในสหรัฐอเมริกา
มิวสิกวีดิโอ
มิวสิกวีดิโอนี้กำกับโดยตัวเขาเอง เผยแพร่ครั้งแรกในเดือนมิถุนายน ค.ศ. 1984
การรับรอง
}}
ประเทศแอลเบเนีย
แอลเบเนีย (Albania; Shqipëri หรือ Shqipëria, ) หรือชื่อทางการคือ สาธารณรัฐแอลเบเนีย (Republic of Albania; Republika e Shqipërisë) เป็นประเทศแถบเมดิเตอร์เรเนียนในยุโรปตะวันออกเฉียงใต้ พรมแดนทางเหนือติดต่อกับมอนเตเนโกร ตะวันออกเฉียงเหนือติดต่อกับคอซอวอ ทางตะวันออกติดต่อกับมาซิโดเนีย และทางใต้ติดต่อกับกรีซ ชายฝั่งตะวันตกจรดทะเลเอเดรียติก ชายฝั่งตะวันตกเฉียงใต้จรดทะเลไอโอเนียน ปกครองภายใต้ระบอบประชาธิปไตย
ภูมิศาสตร์
สภาพภูมิศาสตร์เป็นสิ่งกีดขวางตามธรรมชาติอย่างหนึ่งทำให้แอลเบเนียมีความแตกต่างทางภาษา ความแปลกแยกทางการเมืองกับประเทศอื่นๆในยุโรป เนื่องจากมีแนวภูเขาสูงเป็นปราการฝั่งตะวันออก ความสูงประมาณ 2,000 เมตร ซึ่งทอดยาวต่อเนื่องจากเทือกเขา Dinaric Alps วางตัวเป็นแนวตะวันตกเฉียงเหนือ ไปยังตะวันออกเฉียงใต้ สูงชันไปตามแนวที่ราบชายฝั่ง โดยทั่วไป หินส่วนใหญ่ เป็นหินปูน ส่วนในภาคกลางมีสินแร่เชิ้อเพลิงเป็นจำนวนมาก เช่น ทองแดง เหล็ก นิกเกิล และโครเมียม
ออตโตมันแอลเบเนีย
ในยุครุ่งเรืองของการก่อตั้งจักรวรรดิออตโตมันนั้น ทางออตโตมันได้จัดตั้งกองทหารรักษาการณ์ทั่วทั้งแอลเบเนียทางตอนใต้ช่วงปี พ.ศ. 1958 (ค.ศ. 1415) และสามารถเข้ายึดครองพื้นที่ส่วนใหญ่ของแอลเบเนียในช่วงปี พ.ศ. 1974 (ค.ศ. 1431) อย่างไรก็ดี ในปี พ.ศ. 1986 (ค.ศ. 1443) การปฏิวัติครั้งใหญ่ได้ประทุขึ้นภายใต้การนำของวีรบุรุษชาวแอลเบเนียนาม Skanderbeg ซึ่งดำเนินไปจนถึงปี พ.ศ. 2022 (ค.ศ. 1479) ซึ่งหลายครั้งก็สามารถเอาชนะกองทัพของจักรวรรดิออตโตมันที่นำโดยสุลต่าน Murad II และ เมห์เหม็ดที่ 2 Skanderbeg ได้สร้างความเป็นปึกแผ่นเบื้องต้นกับเจ้านายต่าง ๆ ในแอลเบเนีย ซึ่งในภายหลังได้สถาปนาเป็นศูนย์กลางอำนาจเหนือแผ่นดินที่ยังมิได้ถูกยึดครองของแอลเบเนีย กลายเป็นลอร์ดผู้ปกครองแอลเบเนีย เขาได้พยายามอย่างหนักแต่ก็ล้มเหลวในการสร้างพันธมิตรยุโรปในการต่อต้านออตโตมัน เขาถูกขัดขวางในทุกความพยายามโดยชาวเติร์กที่ต้องการกลับมาควบคุมแอลเบเนีย ซึ่งถูกมองว่าเป็นเหมือนเส้นทางหลักในการเข้ายึดอิตาลีและยุโรปตะวันตก การต่อสู้กับมหาอำนาจที่เหนือกว่าในยุคนั้นของเขาได้ความเคารพจากชาติอื่น ๆ ในยุโรป และเนเปืล, รัฐพระสันตะปาปา, เวนิส และรากูซาก็ได้ให้ความช่วยเหลือแก่เขาทางการเงินและการทหารด้วย
คอมมิวนิสต์
เมื่อสิ้นสุดสงครามโลกครั้งที่ 2 พรรคคอมมิวนิสต์แอลเบเนียเข้าครองอำนาจปกครองประเทศแบบคอมมิวนิสต์ จนมีการปฏิรูปการเมืองใหม่ ภายหลังการล่มสลายของสหภาพโซเวียตเมื่อ พ.ศ. 2534 และ ปรับระบบของประเทศเป็นระบบเศรษฐกิจทุนนิยมเสรี
บริหาร
ประธานาธิบดีเป็นประมุขของประเทศมาจากการเลือกตั้งโดยสภาประชาชน มีวาระการดำรงตำแหน่ง 5 ปี ปัจจุบัน คือ นาย Alfred Moisiu นายกรัฐมนตรีเป็นหัวหน้ารัฐบาล ประธานาธิบดีเป็นผู้เสนอชื่อ โดยได้รับความเห็นชอบจากสภาประชาชน ดำรงตำแหน่ง 4 ปี ปัจจุบัน คือ นาย Sali Berisha
นิติบัญญัติ
ประชาธิปไตยแบบรัฐสภา โดยเป็นระบบสภาเดียว คือ สภาประชาชน (People’s Assembly) มีสมาชิก 140 คน โดย 100 คน มาจากการเลือกตั้งโดยตรง อีก 40 คนมาจากระบบบัญชีรายชื่อ
การแบ่งเขตการปกครอง
ประเทศแอลเบเนียแบ่งเขตการปกครองออกเป็น 12 เขตบริหาร (administrative zones - qark or prefekturë) แต่ละเขตบริหารแบ่งย่อยลงไปอีกเป็น เขต (districts - rreth) รวมทั้งหมด 36 เขต
เชื้อชาติ
เป็นชาวแอลเบเนีย ร้อยละ 95 ชาวกรีก ร้อยละ 3 และอื่น ๆ อีก ร้อยละ 2
วัฒนธรรม
เป็นวัฒนธรรมมุสลิมบอลข่านเพราะในอดีตเป็นเมืองขึ้นของจักรวรรดิออตโตมันเติร์ก ทำให้มีประชากรเป็นชาวมุสลิมเป็นส่วนมากร้อยละ 70 ที่เหลือเป็นชาวคริสต์ร้อยละ 30
วัดท่าตอน
วัดท่าตอน เป็นพระอารามหลวงชั้นตรีชนิดสามัญ ในหมู่ที่ 3 บ้านท่าตอน ตำบลท่าตอน อำเภอแม่อาย จังหวัดเชียงใหม่ ตั้งอยู่บนยอดเขาต่อเนื่องหลายลูก บนเนื้อที่ 425 ไร่ 2 งาน 95 ตารางวา แยกเป็นพื้นที่ตั้งวัดชั้นล่าง 45 ไร่ 2 งาน 28 ตารางวา และเป็นเขตอุทยานพุทธศาสนาและสำนักปฏิบัติธรรม 380 ไร่ 67 ตารางวา พื้นที่ส่วนใหญ่เป็นภูเขาลาดชัน มีที่ราบริมน้ำแม่กก
ประวัติ
วัดท่าตอนเป็นวัดโบราณ ร้างมานานหลายร้อยปี มีพระเจดีย์เก่าชำรุดอยู่หนึ่งองค์ ล้อมรอบด้วยป่าหนาทึบ ไม่ปรากฏหลักฐานว่าสร้างในสมัยใด คาดว่าบริเวณลุ่มน้ำต่าง ๆ เช่น น้ำแม่กก เป็นที่ตั้งของชุมชนที่มีวัฒนธรรมอยู่มาก่อนที่จะมีการสร้างเมืองเชียงใหม่ จากหลักฐานทางโบราณวัตถุ พบว่า พระพุทธรูปทองสัมฤทธิ์โบราณซึ่งประดิษฐานอยู่ในวัดท่าตอน (ศาลาพุทธบุตรประชาสรรค์) ปางมารวิชัยประทับนั่ง 5 องค์ ปางประทับยืน 3 องค์ เป็นศิลปะล้านนา มีอายุ 500–700 ปี มีคำจารึกที่ฐานพระพุทธรูป 2 องค์ ปางมารวิชัย ประทับนั่งองค์เล็กสุด (พระฝนแสนห่า) สร้างเมื่อ จ.ศ. 910 (พ.ศ. 2092) ปางประทับยืนอุ้มบาตร บอกแต่เพียงชื่อผู้นำสร้าง และผู้ร่วมทำบุญ ไม่บอกศักราช จึงสันนิษฐานว่า วัดท่าตอนอาจสร้างในสมัยเดียวกับที่พระเจ้าพรหมมหาราชทรงสร้างพระธาตุสบฝาง (ประมาณหลัง พ.ศ. 1483) และตั้งอยู่บนยอดเขาริมน้ำแม่กกเช่นเดียวกัน อีกทั้งจารึกในฐานพระพุทธรูปวัดศรีบุญเรืองซึ่งห่างจากท่าตอนไม่มาก ก็ใกล้เคียงสมัยพระเจ้าพรหมมหาราชมาก
ในปี พ.ศ. 2470 พระครูบาแก้ว กาวิชโย จากสำนักวัดแม่แหลง (วัดมงคลสถาน) ได้มาเป็นประธานในการบูรณะวัดร้างขึ้นเป็นวัดที่มีพระสงฆ์ สร้างพระเจดีย์ครอบพระเจดีย์องค์เดิม และสร้างเสนาสนะขึ้นอีกหลายหลังเดิมใช้ชื่อว่า วัดจอมคีรีปิงขอก หรือ วัดจอมคีรีศรีปิงขอกต่าตอนจัย วัดท่าตอนได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ได้รับการยกฐานะจากวัดราษฎร์เป็นพระอารามหลวง เมื่อวันที่ 11 ตุลาคม พ.ศ. 2534
วัดท่าตอนยังเป็นสถาบันการศึกษาสำหรับพระภิกษุ สามเณร และเยาวชน เป็นศูนย์บำบัดยาเสพติดและศูนย์สงเคราะห์ชาวเขา และเนื่องในวโรกาสพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์เป็นปีที่ 50 ทางวัดได้ริเริ่มโครงการก่อสร้างเจดีย์แก้วเฉลิมพระเกียรติไว้บนยอดเขา
อาคารเสนาสนะ
วัดท่าตอนตั้งอยู่บนไหล่เขา โดยมี 9 ชั้น ดังนี้
ประเสริฐ พิจารณ์โสภณ
ประเสริฐ พิจารณ์โสภณ (เกิด 12 สิงหาคม พ.ศ. 2474 - ) เป็นนักเขียนเรื่องสั้นที่มีชื่อเสียง ใช้นามปากกาว่า "ชาย บางกอก" ตั้งให้โดยประหยัด ศ. นาคะนาท ใช้เขียนเรื่องตลกหรรษา และนามปากกา "เพชร ชมพู" มีผลงานเขียนสารคดี และบทละครวิทยุ บทละครเวที และบทภาพยนตร์ มีชื่อเสียงจากเรื่องสั้นชุด "ท้องนาข้างกรุง" ตีพิมพ์ในนิตยสารฟ้าเมืองไทย เป็นผู้ก่อตั้งสำนักพิมพ์ประเสริฐวาทินร่วมกับวาทิน ปิ่นเฉลียว
ประวัติ
ประเสริฐ พิจารณ์โสภณ เกิดที่บางขุนเทียน กรุงเทพฯ เริ่มเขียนเรื่องสั้นตั้งแต่วัยรุ่น ได้ตีพิมพ์ครั้งแรกใน "ชาติไทยวันอาทิตย์" เมื่อ พ.ศ. 2490 ขณะนั้นอายุเพียง 16 ปี เรียนอยู่ชั้นมัธยมศึกษาปีที่ 6 ต่อมาได้เรียนต่อที่โรงเรียนอำนวยศิลป์ และตั้งใจจะเรียนต่อคณะแพทย์ศาสตร์ แต่แล้วก็ไม่ได้เรียน เพราะตัดสินใจขาดสอบไล่ชั้นมัธยมศึกษาปีที่ 8 วันสุดท้าย เพื่อไปฟังผลการส่งเรื่องสั้นตีพิมพ์ใน "เดลิเมล์วันจันทร์" ซึ่งมี เกียรติศักดิ์ บุณยเสนา (เวทางค์) เป็นบรรณาธิการ
หลังจากพลาดการเรียนแพทย์ ประเสริฐ พิจารณ์โสภณ หันไปเป็นนักเขียนอย่างเต็มตัว เริ่มจากเรื่องสั้นได้ตีพิมพ์ใน "สยามสมัย" ของบริษัท ไทยพาณิชยการ เริ่มมีชื่อเสียงเป็นที่ยอมรับในวงการ เป็นนักเขียนประจำของ เดลิเมล์วันจันทร์ และชาวกรุง
ผลงานที่มีชื่อเสียงของประเสริฐคือเรื่องสั้นชุด 99 ตอนจบ เรื่อง "ท้องนาข้างกรุง" ตีพิมพ์ครั้งแรกในนิตยสารฟ้าเมืองไทย และรวมเล่มโดยสำนักพิมพ์ประพันธ์สาส์นของสุพล เตชะธาดา และได้รับการติดต่อซื้อลิขสิทธิ์แปลเป็นภาษาญี่ปุ่น
กีฬาเทเบิลเทนนิสในโอลิมปิกฤดูร้อน 2024
การแข่งขัน กีฬาเทเบิลเทนนิสในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 27 กรกฎาคมถึง 10 สิงหาคม ค.ศ. 2024 ที่ปารีส เอ็กซ์โป ปอร์ต เดอ แวร์ซายส์ นักเทเบิลเทนนิสทั้งหมด 172 คน โดยแบ่งเป็นชายและหญิงเท่า ๆ กัน จะแข่งขันใน 5 รายการ (2 รายการต่อเพศและ 1 คู่ผสม) ในการแข่งขันครั้งนี้ โดยมีจำนวนเท่ากันกับการแข่งขันครั้งก่อนหน้า หลังจากประสบความสำเร็จอย่างมากในโตเกียว 2020 การแข่งขันประเภทคู่ผสมยังคงอยู่ในสามรายการเป็นครั้งที่สองในกีฬาโอลิมปิก
ตำบลหนองแก๋ว
หนองแก๋ว เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของมหาวิทยาลัยนอร์ท-เชียงใหม่เป็นสถาบันอุดมศึกษาเอกชนแห่งแรกของประเทศไทยที่เปิดสาขาวิชาการจัดการการพาณิชย์อิเล็กทรอนิกส์ (E-Commerce Management) ระดับปริญญาตรี มหาวิทยาลัยได้รับใบอนุญาตจากทบวงมหาวิทยาลัยให้เปิดดำเนินการจัดการเรียนการสอนได้ เมื่อวันที่ 13 กันยายน พ.ศ. 2542
ที่ตั้งและอาณาเขต
ตำบลหนองแก๋วมีอาณาเขตติดต่อกับอำเภอและจังหวัดใกล้เคียงดังนี้
การปกครองส่วนท้องถิ่น
ท้องที่ตำบลหนองแก๋ว มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองแก๋ว ครอบคลุมพื้นที่ตำบลน้ำแพร่ทั้งหมด ซึ่งเป็นสภาตำบลหนองแก๋วที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองแก๋วในวันที่ 25 ธันวาคม พ.ศ. 2539
เมื่อองค์การบริหารส่วนตำบลหนองแก๋ว จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหนองแก๋วจึงได้ยกฐานะ เป็น เทศบาลตำบลหนองแก๋ว โดยมีผลในวันที่ 6 กันยายน พ.ศ. 2556
ประชากร
พื้นที่ตำบลหนองแก๋วประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,695 คน แบ่งเป็นชาย 5,214 คน หญิง 5,924 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 8 จาก 11 ตำบลในอำเภอหางดง
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
วัดบางขุนนนท์
วัดบางขุนนนท์ หรือ วัดไชยชิต เป็นวัดราษฎร์สังกัดคณะสงฆ์ฝ่ายมหานิกาย อยู่ในแขวงบางขุนนนท์ เขตบางกอกน้อย กรุงเทพมหานคร
ประวัติ
วัดบางขุนนนท์สร้างขึ้นมาในสมัยใดนั้นไม่ปรากฏหลักฐานที่แน่ชัด แต่คาดว่าเป็นสมัยอยุธยาตอนกลาง บางคำบอกเล่าระบุว่า สร้างขึ้นพร้อมวัดไชยทิศ มีการขุดพบพระเครื่องที่บรรจุไว้ในเจดีย์เป็นยุคของกรุงศรีอยุธยา มีหลักฐานการบูรณะอารามโดยพระสัมพันธวงศ์เธอ กรมหมื่นนเรศร์โยธี มีหลักฐานเป็นระฆังที่จารึก และจากลักษณะของอุโบสถ กุฏิกรรมฐาน 2 หลัง วิหารหลังเล็ก หอระฆัง พระพุทธรูปที่ติดอยู่บนผนังหน้าอุโบสถก็เป็นศิลปะของจีนที่นิยมสร้างในสมัยของรัชกาลที่ 3 ที่หน้าบันของอุโบสถซุ้มประตู ซุ้มหน้าก็ประดับด้วยกระเบื้องเคลือบดินเผารูปดอกไม้ใบไม้ที่นำมาจากจีนและมีชามเบญจรงค์ดีบ้างแตกบ้างรอบอุโบสถ ปัจจุบันถูกขโมยแกะไปจนหมดสิ้น ภายในวิหารหลังใหญ่อีกหลังเป็นที่ประดิษฐาน หลวงพ่อดำ ด้านข้างมีวิหารประดิษฐานรูปหล่อพระครูนิพัทธวิหารกิจ อดีตเจ้าอาวาส
วัดปิ่นจันทราราม
วัดปิ่นจันทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม
วัดปิ่นจันทราราม หรือที่รู้จักกันในชื่อ วัดกกตาล ตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2517 อาคารเสนาสนะและสิ่งก่อสร้างที่สำคัญ ได้แก่ หารหลวงพ่อวัว เจดีย์ และโบสถ์ ซึ่งมีความเก่าแก่เป็นอย่างมาก อีกทั้งหน้าวัดยังมีผู้คนนิยมนำอาหารมาเลี้ยงปลากันมากมา
ในสมัยหลวงพ่อพระครูมงคลศิริชัย (สนิท นิพภโย) เป็นเจ้าอาวาส ตั้งแต่ พ.ศ. 2500 ท่านได้พัฒนาวัดสร้างสาธารณูปโภค สาธารณูปการ ทั้งบูรณะอุโบสถ สร้างกุฏิสงฆ์ใหม่หลายหลัง สร้างศาลาการเปรียญให้กว้างขวาง รวมทั้งบริจาคสาธารณกุศลช่วยชุมชน จนเป็นที่รู้จักศรัทธาเลื่อมใส เป็นพระที่เปี่ยมด้วยเมตตาธรรม ท่านได้สร้างวัตถุมงคลมากมาย เช่น ธงมหามงคล ที่มีพุทธคุณด้านเมตตามหานิยม ทำมาค้าขายได้ดี เงินทองเข้าร้านร่ำรวย และสร้างเหรียญขึ้น เมื่อ พ.ศ. 2506 รุ่นแรก ลักษณะแบบใบเสมา มีรูปท่านครึ่งองค์ เนื้อทองแดงรมดำ จำนวน 5,000 เหรียญ โดดเด่นด้านเมตตามหานิยมและคงกระพันชาตรี เป็นต้น
วัดวรจรรยาวาส
วัดวรจรรยาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดพระยาไกร เขตบางคอแหลม กรุงเทพมหานคร วัดอยู่ริมแม่น้ำเจ้าพระยา หน้าวัดหันหน้าสู่แม่น้ำ อยู่ติดกับคลองบางขวาง จึงเรียกว่า วัดบางขวางล่าง ขุนท่องสื่อ โสณกุลได้บูรณะใน พ.ศ. 2341 (สมัยพระบาทสมเด็จพระพุทธเลิศหล้านภาลัย) ต่อมาในปี พ.ศ. 2490 ท้าววรจันทร์ได้บูรณะอีกครั้ง
อาคารเสนาสนะและปูชนียวัตถุ
พระอุโบสถสร้างแบบก่ออิฐถือปูน มีช่อฟ้าและใบระกาหน้าบันทั้งหน้าและหลังเป็นรูปปูนปั้นปิดทองปางมารวิชัย บริเวณด้านหน้าในกำแพงแก้วมีมณฑป 2 หลัง มณฑปด้านซ้ายประดิษฐานพระพุทธรูปปางนาคปรก ส่วนมณฑปด้านขวาประดิษฐานพระพุทธรูปปางห้ามญาติและปางทุกรกิริยา
ศาลาการเปรียญเป็นที่เก็บรักษาบุษบกที่มีลักษณะและศิลปะลวดลายงดงาม ฝีมือช่างในสมัยกรุงศรีอยุธยา มีธรรมาสน์รูปทรงปราสาทแกะสลักลวดลายอย่างวิจิตรพิสดาร ธรรมาสน์นี้คาดว่าสร้างขึ้นราวสมัยสมเด็จพระนเรศวรมหาราชหรือสมเด็จพระเอกาทศรถ
ร็อคแมนซีโร่
ร็อคแมนซีโร่ หรือ เมกาแมนซีโร่ (Mega Man Zero) เป็นซีรีส์ภาคต่อชุดที่สี่ของเกมชุดร็อคแมน ออกวางตลาดครั้งแรกที่ญี่ปุ่นเมื่อวันที่ 26 เมษายน พ.ศ. 2545 (ค.ศ. 2002) และออกวางตลาดครั้งแรกที่อเมริกาเมื่อวันที่ 9 กันยายน พ.ศ. 2545 (ค.ศ. 2002)
เนื้อเรื่อง
เสียงฝีเท้าของกลุ่มคนกลุ่มหนึ่งที่กำลังวิ่งหนีบางสิ่งบางอย่าง กลุ่มคนเหล่านั้นกำลังถูกไล่ล่าเหลือเพียงบางส่วนที่ยังคงหนี และถูกไล่ล่า จนล้มหายตายจากไปทีละคนสองคน กระทั่งมาถึงกำแพงขนาดใหญ่แห่งหนึ่ง และข้างหลังกำแพงนั้น "ซีโร่"บุรุษแห่งตำนานได้หลับใหลอยู่ ณ ที่แห่งนี้
ตัวละคร
เรพลิลอยด์อดีตอิเรกูลาร์ฮันเตอร์ผู้หลับใหลไปนานกว่าหลายร้อยปีด้วยเหตุผลบางประการ ถูกซีเอลค้นพบเข้า และปลุกขึ้นมาจากการหลับใหล ตัวเขาจำอะไรไม่ได้เลย แต่มีเพียงความรู้สึกอยากปกป้องมนุษย์เท่านั้น นักวิทยาศาสตร์ผู้วิจัยเกี่ยวกับ Cyber Elf เธอได้พบกับซีโร่ที่หลับใหลและปลุกขึ้นเขามาขณะที่กำลังหลบหนีจากทหารของ Neo Arcadia
นีล แม็กดันนา
นีล แม็กดันนา (Neal McDonough; (เกิด 13 กุมภาพันธ์ พ.ศ. 2509) เป็นนักแสดง, นักพากย์ และโปรดิวเซอร์ชาวอเมริกันซึ่งเป็นที่รู้จักจากการรับบทร้อยโท ลินน์ "บั๊ก" คอมป์ตัน ในมินิซีรีส์ HBO Band of Brothers (2001), รองอัยการเขต เดวิด แมคนอร์ริส ใน Boomtown (2545-2546), ฌอน เคฮิลล์ ใน Suits, โรเบิร์ต ควาร์เลส เรื่อง Justified, วิลเลียม ปาร์กเกอร์ ใน Mob City และ เดฟ วิลเลียมส์ ในเรื่อง Desperate Housewives ของ ABC (2551-2552) เขายังปรากฏตัวในภาพยนตร์ เช่น Star Trek: First Contact, Minority Report, Walking Tall, The Guardian, Flags of Our Fathers, Red 2, The Marine 3: Homefront, Traitor, The Hitcher, Paul Blart: Mall Cop 2, Proud Mary และเป็น Dum Dum Dugan ในภาพยนตร์และซีรีส์โทรทัศน์จักรวาลภาพยนตร์มาร์เวลหลายเรื่อง เขาปรากฏตัวในฐานะ Damien Darhk บน Arrow และใน Legends of Tomorrow นอกจากนี้เขายังรับบทเป็น มัลคอล์ม เบ็ค ใน Yellowstone เขายังเป็นที่รู้จักในพากย์เสียงตัวละครในหนังสือการ์ตูนที่หลากหลาย โดยเฉพาะอย่างยิ่ง บรูซ แบนเนอร์ ในภาพยนตร์ซีรีส์เรื่อง The Incredible Hulk (2539-2540)
ร็อคแมนซีโร่
4 จตุรเทพ
เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เขาจงรักภักดีกับ X มาก เนื่องจากเข้าใจผิดว่า Copy X คือ X ตัวจริง จึงเริ่มรุกรานเหล่าเรพลิลอยด์ในมหานคร Neo Arcadia เขามักทำงานร่วมกับ ลีเวียธาน เป็นประจำ อาวุธหลักของเขาคือ Double Saber มีคุณสมบัติประจำตัวเป็น สายฟ้า เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เธอจงรักภักดีกับ X มากเช่นเดียวกับจตุรเทพคนอื่นๆ เป็นหญิงเพียงคนเดียวในกลุ่มจตุรเทพทั้ง 4 เนื่องจากเข้าใจผิดว่า Copy X คือ X ตัวจริง จึงเริ่มรุกรานเหล่าเรพลิลอยด์ในมหานคร Neo Arcadia เธอมักทำงานร่วมกับ ฮาร์เปีย เป็นประจำ อาวุธหลักของเธอคือ Halberd มีคุณสมบัติประจำตัวเป็น น้ำแข็ง เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เขาจงรักภักดีกับ X มากเช่นเดียวกับจตุรเทพคนอื่นๆ เนื่องจากเข้าใจผิดว่า Copy X คือ X ตัวจริง จึงเริ่มรุกรานเหล่าเรพลิลอยด์ในมหานคร Neo Arcadia อาวุธหลักของเขาคือ Knuckle Buster มีคุณสมบัติประจำตัวเป็น เปลวเพลิง เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เขาจงรักภักดีกับ X มากเช่นเดียวกับจตุรเทพคนอื่นๆ เนื่องจากเขามีหน้าที่เป็นบอดี้การ์ดของ X หลังจากที่ Copy X สวมรอยเป็น X ตัวจริง เขาจึงไม่ได้รุกรานเหล่าเรพลิลอยด์ในมหานคร Neo Arcadia ดั่งเช่นจตุรเทพคนอื่นๆ อาวุธหลักของเขาคือ Kunai ไม่มีคุณสมบัติประจำตัว เขาระเบิดตัวเองเพื่อกำจัดซีโร่ แต่ซีโร่สามารถหนีรอดมาได้
กีฬาฟุตบอลในซีเกมส์ 2017 – ทีมชาย
การแข่งขัน ฟุตบอลชาย ในกีฬา ซีเกมส์ 2017 จะจัดขึ้นที่ ประเทศมาเลเซีย ในเดือนสิงหาคม 2560 ในทัวร์นาเมนต์นี้มีทั้งหมด 11 ทีมจากชาติในเอเชียตะวันออกเฉียงใต้จะลงเล่นในประเภททีมชาย
นอกจากเมืองเจ้าภาพของ กัวลาลัมเปอร์, แต่ละนัดจะยังลงเล่นใน ชาห์อาลัม และ เซอลาโงร์
ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตบอลชาย:
มัคส์ เวเบอร์
คาร์ล เอมีล มัคซีมีลีอาน "มัคส์" เวเบอร์ (Karl Emil Maximilian "Max" Weber; 21 เมษายน ค.ศ. 1864 – 14 มิถุนายน ค.ศ. 1920) เป็นนักเศรษฐศาสตร์การเมืองและนักสังคมวิทยาชาวเยอรมัน ถือกันว่าเวเบอร์เป็นผู้ก่อตั้งวิชาสังคมวิทยาสมัยใหม่และรัฐประศาสนศาสตร์ งานชิ้นหลัก ๆ ของเขาเกี่ยวข้องกับสังคมวิทยาศาสนาและสังคมวิทยาการปกครอง นอกจากนี้เขายังมีงานเขียนอีกหลายชิ้นในสาขาวิชาเศรษฐศาสตร์ งานที่ผู้คนจดจำได้มากที่สุดของเวเบอร์คือ ความเรียงเรื่อง จริยธรรมโปรเตสแตนต์และจิตวิญญาณแห่งทุนนิยม ซึ่งเป็นงานชิ้นแรกของเขาในสาขาสังคมวิทยาศาสนา ในงานชิ้นดังกล่าว เวเบอร์เสนอว่าศาสนาเป็นหนึ่งในสาเหตุหลัก ๆ ที่นำไปสู่เส้นทางการพัฒนาทางวัฒนธรรมที่ต่างกันระหว่างโลกประจิม (the Occident) กับโลกบูรพา (the Orient) ในงานที่มีชื่อเสียงอีกชิ้นหนึ่งของเขาที่ชื่อ การเมืองในฐานะวิชาชีพ (Politik als Beruf) เวเบอร์นิยามรัฐว่ารัฐคือหน่วยองค์ (entity) ซึ่งผูกขาดการใช้กำลังทางกายภาพที่ถูกกฎหมาย ซึ่งนิยามนี้ได้กลายเป็นจุดศูนย์กลางในการศึกษาวิชารัฐศาสตร์ตะวันตกสมัยใหม่ในเวลาต่อมา
กีฬาฟุตบอลในซีเกมส์ 2017 – ทีมชาย
ประเทศที่เข้าร่วมการแข่งขัน
ด้านล่างนี้คือสิบเอ็ดทีมที่เข่าร่วมสำหรับการแข่งขัน
มัคส์ เวเบอร์
ประวัติ
เวเบอร์เกิดที่แอร์ฟวร์ท ราชอาณาจักรปรัสเซีย เขาเป็นลูกชายคนโตในครอบครัวที่มีบุตรเจ็ดคนของมัคส์ เวเบอร์ (ผู้พ่อ) นักการเมืองและข้าราชการท้องถิ่นคนสำคัญ และเฮ็ลเลเนอ ฟัลเลินชไตน์ น้องชายของเขาอัลเฟรท เวเบอร์ ก็เป็นนักสังคมวิทยาและนักเศรษฐศาสตร์เช่นเดียวกัน การที่พ่อของเขาเข้าไปเกี่ยวข้องกับกิจการสาธารณะมากมาย ทำให้เวเบอร์เติบโตขึ้นในครอบครัวที่เต็มไปด้วยกลิ่นอายของการเมือง นอกจากนี้ครอบครัวของเขาเองยังได้ต้อนรับนักวิชาการที่มีชื่อเสียงและบุคคลสาธารณะมากมาย เวเบอร์เองก็ยังได้แสดงความโดดเด่นและสนใจในด้านวิชาการ ของขวัญวันคริสต์มาสที่เขามอบให้กับผู้ปกครอง เมื่อเขายังมีอายุ 13 ปี คือ ความเรียงแนวประวัติศาสตร์ชื่อว่า "ทิศทางของประวัติศาสตร์เยอรมัน พร้อมกับการอ้างอิงพิเศษถึงจุดยืนของจักรพรรติและสันตะปาปา" และ "อาณาจักรโรมัน ตั้งแต่ช่วงของคอนสแตนตินที่หนึ่ง จนถึงช่วงของการอพยพของประเทศ" ทั้งหมดนี้แสดงให้เห็นอย่างชัดเจนว่าเวเบอร์จะเข้าศึกษาในด้านสังคมวิทยา
กีฬาฟุตบอลในซีเกมส์ 2017 – ทีมชาย
สนามแข่งขัน
ทัวร์นาเมนต์จะจัดขึ้นในห้าสนามแข่งขันผ่านสามเมือง:
มัคส์ เวเบอร์
ประวัติ
เมื่ออายุได้สิบสี่ปี เขาเขียนจดหมายที่อ้างอิงถึงโฮเมอร์, เวอร์จิล, กิแกโร และลิวี นอกจากนี้เขายังมีความรู้เกี่ยวกับเกอเทอ, บารุค สปิโนซา, อิมมานูเอิล คานท์ และอาร์ทัวร์ โชเพินเฮาเออร์ ก่อนที่เขาจะเข้าเรียนในระดับมหาวิทยาลัย
ในปี ค.ศ. 1882 เขาเข้าศึกษาในมหาวิทยาลัยไฮเดิลแบร์คในสาขากฎหมาย เขาได้เข้าเป็นสมาชิกของกลุ่มดวลมีด และเรียนในสาขากฎหมายเช่นเดียวกับพ่อของเขา นอกจากการเรียนในด้านกฎหมายแล้ว เวเบอร์ยังได้เข้าฟังการบรรยายในวิชาเศรษฐศาสตร์ และศึกษาประวัติศาสตร์ยุคกลาง เขายังได้อ่านหนังสือเกี่ยวกับศาสนวิทยาเป็นจำนวนมาก เขายังได้เข้ารับราชการเป็นทหารเป็นระยะ ๆ ที่สทราซบูร์ ในช่วงฤดูใบไม้ผลิของปี ค.ศ. 1884 เวเบอร์ย้ายกลับบ้านและเข้าศึกษาที่มหาวิทยาลัยเบอร์ลิน ตลอดช่วงเวลา 8 ปีหลังจากนั้น ยกเว้นแค่ในบางช่วง เวเบอร์ได้พักอาศัยอยู่กับบิดามารดา ตั้งแต่ดำรงฐานะเป็นนักเรียน เป็นทนายในศาล และเป็นอาจารย์ที่มหาวิทยาลัยเบอร์ลิน ในปี ค.ศ. 1886 เวเบอร์ได้สอบเนติบัญญัติผ่าน ในช่วงท้ายคริสต์ทศวรรษ 1880 เวเบอร์ยังคงหมั่นศึกษาด้านประวัติศาสตร์ และได้รับปริญญาเอกในสาขากฎหมายในปี ค.ศ. 1889 ด้วยวิทยานิพนธ์ระดับปริญญาเอกเกี่ยวกับประวัติศาสตร์ของระบบยุติธรรมชื่อว่า ประวัติศาสตร์องค์กรธุรกิจยุคกลาง สองปีถัดจากนั้นเขาได้เขียนผลงาน ประวัติศาสตร์การเกษตรแบบโรมันและความสำคัญต่อกฎหมายบุคคลและกฎหมายมหาชน ซึ่งเป็นวิทยานิพนธ์ระดับสูงกว่าปริญญาเอก ที่จำเป็นสำหรับการเข้าเป็นอาจารย์มหาวิทยาลัย
กีฬาฟุตบอลในซีเกมส์ 2017 – ทีมชาย
ผู้เล่น
ทัวร์นาเมนต์ทีมชายจะเป็นทัวร์นาเมนต์นานาชาติที่มีอายุไม่เกิน 22 ปี (เกิดก่อนหรือหลังวันที่ 1 มกราคม 2538), กับจำนวนผู้เล่นที่มีอายุเกินได้สูงสุดถึงสามคนได้รับอนุญาต, ในขณะที่ไม่มีข้อจำกัดเรื่องอายุสำหรับทีมหญิง.
มัคส์ เวเบอร์
ประวัติ
ในระหว่างที่เขาทำผลงานวิทยานิพนธ์ระดับสูงกว่าปริญญาเอก เขาได้เข้าไปเกี่ยวข้องกับนโยบายทางสังคม ในปี ค.ศ. 1888 เขาได้เข้าร่วมกลุ่ม Verein für Socialpolitik ซึ่งเป็นกลุ่มของนักเศรษฐศาสตร์ชาวเยอรมันผู้อยู่ในสายประวัติศาสตร์ ที่เชื่อว่าหน้าที่ของเศรษฐศาสตร์คือการแก้ปัญหาทางสังคมต่าง ๆ ของยุคสมัย และได้ริเริ่มการศึกษาทางสถิติของปัญหาทางเศรษฐศาสตร์ในระดับมหภาค. ในปี ค.ศ. 1890 กลุ่มดังกล่าวได้เริ่มโครงการวิจัยเพื่อศึกษา "ปัญหาชาวโปแลนด์" ซึ่งหมายถึงปัญหาของการทะลักล้นเข้ามาของคนงานในสวนจากต่างประเทศ เมื่อคนงานภายในประเทศต่างย้ายเข้ามาในเมืองในยุคปฏิวัติอุตสาหกรรม เวเบอร์ได้รับดูแลโครงการนี้ และเป็นผู้เขียนหลักของรายงานผลที่ได้ รายงานดังกล่าวได้รับการยกย่องว่าเป็นผลงานชิ้นโบว์แดงของการทำวิจัยเชิงประจักษ์ และยืนยันตำแหน่งผู้เชี่ยวชาญด้านเศรษฐศาสตร์การเกษตรของเวเบอร์
ช่วงคริสต์ทศวรรษ 1890 จัดว่าเป็นช่วงที่เวเบอร์ประสบผลสำเร็จในอาชีพการงาน ในปี ค.ศ. 1893 เขาแต่งงานกับลูกพี่ลูกน้องห่าง ๆ มารีอันเนอ ชนิทเกอร์ ผู้ที่เป็นปัญญาชนและนักนิยมสิทธิสตรีที่เป็นที่รู้จักอยู่แล้วในฐานะที่เป็นนักเขียน ปีถัดมาเขาเข้ารับตำแหน่งในช่วงสั้น ๆ เป็นศาสตราจารย์ด้านเศรษฐศาสตร์ที่มหาวิทยาลัยไฟรบวร์ค จากนั้นก็ย้ายไปรับตำแหน่งที่มหาวิทยาลัยไฮเดิลแบร์ค ในปี ค.ศ. 1896 แต่เนื่องจากอาการป่วย เขาจำต้องลดและถึงขั้นต้องหยุดงานวิชาการลงในปีถัดมา และต้องรักษาตัวอยู่จนถึงปี ค.ศ. 1901 อาการป่วยดังกล่าวเชื่อกันว่าเป็นอาการเจ็บป่วยจิตใจ เนื่องมาจากการเสียชีวิตของบิดาซึ่งเขาเพิ่งจะได้มีปากเสียงก่อนหน้านั้น และยังไม่ทันได้มีโอกาสจะพูดคุยปรับความเข้าใจ
กีฬาฟุตบอลในซีเกมส์ 2017 – ทีมชาย
การจับสลาก
การจับสลากสำหรับทัวร์นาเมนต์ได้จัดขึ้นเมื่อวันที่ 8 กรกฎาคม พ.ศ. 2560 ที่โรงแรมเรเนสซ็องส์ กัวลาลัมเปอร์, กัวลาลัมเปอร์, ประเทศมาเลเซีย.
มัคส์ เวเบอร์
ประวัติ
ในช่วงสงครามโลกครั้งที่ 1 เวเบอร์รับทำหน้าที่เป็นผู้อำนวยการโรงพยาบาลของทหารที่ไฮเดิลแบร์ค ในปี ค.ศ. 1918 เวเบอร์เป็นที่ปรึกษาให้กับคณะกรรมการสงบศึกของฝ่ายเยอรมันในการทำสนธิสัญญาแวร์ซาย และเป็นคณะกรรมการที่ร่างรัฐธรรมนูญแห่งสาธารณรัฐไวมาร์ เวเบอร์เองไม่เห็นด้วยกับการปฏิวัติเยอรมันเป็นอย่างยิ่ง เขาจึงพยายามให้มีการเพิ่มมาตราที่ 48 ซึ่งในเวลาถัดมาอดอล์ฟ ฮิตเลอร์ ได้ใช้มาตรานี้ในการประกาศกฎอัยการศึกและเข้ายึดอำนาจได้ในที่สุด
จากปี ค.ศ. 1918 เวเบอร์ได้กลับมาสอน เริ่มที่มหาวิทยาลัยเวียนนา ต่อมาในปี ค.ศ. 1919 ที่มหาวิทยาลัยมิวนิก ที่มิวนิกนี่เองที่เขาได้เป็นหัวหน้าสถาบันด้านสังคมวิทยาแห่งแรกในมหาวิทยาลัยเยอรมัน อย่างไรก็ตามเขาไม่เคยได้รับตำแหน่งด้านสังคมวิทยาโดยตรงเลย
เวเบอร์เสียชีวิตจากโรคปอดบวมที่มิวนิกเมื่อวันที่ 14 มิถุนายน ค.ศ. 1920 งานหลายชิ้นของเขาได้ถูกรวบรวม เรียบเรียง และจัดพิมพ์หลังจากที่เขาได้เสียชีวิตแล้ว ผู้ที่มีส่วนสำคัญในการตีความผลงานของเวเบอร์นั้นรวมไปถึงนักสังคมวิทยาที่มีชื่อเสียง เช่น ทาลคอตต์ พาร์สันส์, ซี. ไรต์ มิลส์
ผลงาน
มัคส์ เวเบอร์ ได้รับการจัดให้เป็นหนึ่งในบิดาของสังคมวิทยา เคียงคู่ไปกับคาร์ล มากซ์, เอมีล ดูร์กายม์ และวิลเฟรโด ปาเรโต อย่างไรก็ตามในขณะที่ปาเรโตและดูร์กายม์ใช้แนวทางปฏิฐานนิยมตามโอกุสต์ กงต์ เวเบอร์ได้ใช้วิธีการศึกษาสังคมวิทยาในรูปแบบที่แตกต่างออกไป ในรูปแบบที่อยู่ในแนวต่อต้านปฏิฐานนิยม (antipositivism) แนวจิตนิยม (idealism) และแนวอรรถปริวรรตศาสตร์ (hermeneutics) ซึ่งทิศทางนี้มีลักษณะคล้ายคลึงกับของแวร์เนอร์ ซ็อมบาร์ท ผู้เป็นเพื่อนของเขาและเป็นผู้ที่ถูกกล่าวถึงมากที่สุดเมื่อกล่าวถึงสังคมวิทยาแนวเยอรมัน งานในสมัยแรกของเวเบอร์เกี่ยวข้องกับสังคมวิทยาของสังคมอุตสาหกรรมแต่เขามีชื่อเสียงในงานถัด ๆ ไป ที่เกี่ยวกับสังคมวิทยาศาสนาและสังคมวิทยาการปกครอง
ประเด็นหลักของการศึกษาค้นคว้าของเวเบอร์ก็คือคำถามที่ว่า "อะไรคือลักษณะเฉพาะที่ทำให้สังคมตะวันตกแตกต่างจากที่อื่น?" ความแตกต่างที่สำคัญที่เขาสนใจเช่น การเกิดขึ้นของระบบทุนนิยม หรือความแตกต่างในการจัดระดับชนชั้นภายในสังคม ในขณะที่คาร์ล มากซ์ วิเคราะห์โดยเริ่มจาก ฐาน หรือโครงสร้างทางเศรษฐกิจ แต่เวเบอร์มุ่งประเด็นไปที่ โครงสร้างส่วนบน ซึ่งเกี่ยวกับอุดมการณ์และความเชื่อ
ในการวิเคราะห์การเปลี่ยนแปลงสังคม เวเบอร์พยายามหาจุดเปลี่ยนของความเชื่อพื้นฐานและ "ปัจจัย" ที่ทำให้เกิดการเปลี่ยนแปลงนั้น ปัจจัยดังกล่าวอาจไม่เหลือร่องรอยใด ๆ หรืออาจดูไร้เหตุผลโดยสิ้นเชิงกับความเชื่อที่มีอยู่ในปัจจุบัน ทั้งนี้เพราะว่าหน้าที่ของมันมีเพื่อกระตุ้นการเปลี่ยนแปลงความเชื่อของคนกลุ่มใหญ่เท่านั้น หลังจากที่ความเชื่อพื้นฐานได้เปลี่ยนไปแล้ว ทุกอย่างจะถูกทำให้ดูสมเหตุสมผลอย่างสมบูรณ์ในตัวเอง โดยไม่จำเป็นต้องอ้างอิงกับปัจจัยหรือสาเหตุเริ่มต้นของการเปลี่ยนแปลงนั้นอีกต่อไป
สังคมวิทยาศาสนา
งานชิ้นแรกของเวเบอร์เกี่ยวกับสังคมวิทยาศาสนาคือความเรียงชื่อ จริยธรรมโปรเตสแตนต์และจิตวิญญาณแห่งทุนนิยม ต่อด้วยงานวิเคราะห์ ศาสนาของจีน: ลัทธิขงจื้อและลัทธิเต๋า, ศาสนาของอินเดีย: สังคมวิทยาของศาสนาฮินดูและศาสนาพุทธ และ ศาสนายูดาห์โบราณ งานเกี่ยวกับศาสนาอื่น ๆ ต้องชะงักลงเนื่องจากเวเบอร์ได้เสียชีวิตอย่างกะทันหันในปี ค.ศ. 1920 ซึ่งทำให้แผนที่จะวิเคราะห์ศาสนาอื่น ๆ ต่อเนื่องจากศาสนายูดาห์โบราณ (รวมถึงศาสนาคริสต์และศาสนาอิสลาม) ต้องหยุดลง
เรื่องหลัก ๆ ที่เวเบอร์สนใจก็คือผลกระทบของแนวคิดทางศาสนาต่อกิจกรรมทางเศรษฐกิจ ความสัมพันธ์ระหว่างการแบ่งระดับชั้นทางสังคมกับแนวคิดทางศาสนา และลักษณะเฉพาะบางอย่างของอารยธรรมตะวันตก
เป้าหมายของเวเบอร์ก็คือการหาเหตุผลของความแตกต่างในเส้นทางการพัฒนาระหว่างโลกประจิมและโลกบูรพา เขาวิเคราะห์ว่าแนวคิดจากศาสนาคริสต์นิกายพิวริตันมีผลอย่างมาก กับทิศทางการพัฒนาของระบบเศรษฐกิจของประเทศในยุโรปและสหรัฐ และเขาได้พบอีกว่ายังมีปัจจัยอื่น ๆ อีกที่ผลต่อการพัฒนานี้ ปัจจัยที่สำคัญที่เวเบอร์กล่าวถึงมีตัวอย่างเช่น แนวคิดแบบเหตุผลนิยมจากการศึกษาวิทยาศาสตร์ ที่นำผลการสังเกตมารวมกันกับคณิตศาสตร์, การพัฒนาของแนวคิดแบบวิชาการและการเกิดขึ้นของระบบการยุติธรรม, การทำให้การบริหารการปกครองเป็นระบบที่มีเหตุผล และการเกิดขึ้นของบรรษัทขนาดใหญ่ โดยสรุปก็คือการศึกษาสังคมวิทยาศาสนาของเวเบอร์นั้น เป็นแค่การศึกษาเข้าไปในช่วงเวลาช่วงหนึ่งของการปลดปล่อยสังคมจากยุคเวทมนตร์ หรือที่เวเบอร์เรียกว่าขั้นตอน "การถอดปีกเทพนิยายออกจากโลก" (disenchantment of the world) ซึ่งเขาเชื่อว่าเป็นช่วงเวลาที่เป็นจุดแตกต่างเฉพาะของวัฒนธรรมตะวันตก
จริยธรรมโปรเตสแตนต์และจิตวิญญาณแห่งทุนนิยม
ความเรียงเรื่อง จริยธรรมโปรเตสแตนต์และจิตวิญญาณแห่งทุนนิยม นั้น นับว่าเป็นงานที่โด่งดังที่สุดของเวเบอร์ อย่างไรก็ตาม มีผู้กล่าวว่างานชิ้นนี้ไม่ควรจะถูกพิจารณาว่าเป็นการศึกษานิกายโปรเตสแตนต์ หากแต่เป็นบทนำให้กับงานชิ้นถัด ๆ มาของเวเบอร์ โดยเฉพาะในเรื่องที่เขาศึกษาความเกี่ยวข้องระหว่างแนวคิดของศาสนาต่าง ๆ กับพฤติกรรมทางด้านเศรษฐศาสตร์
เขานิยาม "จิตวิญญาณแห่งทุนนิยม" ว่าเป็นแนวคิดและอุปนิสัยที่เอื้อต่อการมุ่งเป้าหากำไรทางเศรษฐกิจอย่างเหตุผลนิยม เวเบอร์ชี้ให้เห็นว่า ถ้าพิจารณาเป็นรายบุคคลแล้ว การมีจิตวิญญาณดังกล่าวนั้นมิได้จำกัดอยู่เฉพาะในวัฒนธรรมตะวันตก แต่ปัจเจก —ที่เวเบอร์เรียกว่านักเริ่มกิจการ (entrepreneurs) ระดับยอด— ไม่สามารถจะเริ่มระบบระเบียบทางเศรษฐกิจใหม่ (ซึ่งคือระบบทุนนิยม) เพียงคนเดียวได้ ตัวอย่างของอุปนิสัยและแนวโน้มต่าง ๆ ที่เวเบอร์เสนอมาก็เช่น ความต้องการกำไรโดยลงแรงน้อยที่สุด, แนวคิดที่ว่าการทำงานคือคำสาปและความลำบากที่ควรจะต้องหลีกเลี่ยง โดยเฉพาะในกรณีที่งานนั้นหนักหนาเกินกว่าการจะมีชีวิตที่สุขสบาย เวเบอร์เขียนไว้ว่า: "การที่วิถีชีวิตที่ปรับเข้าอย่างดีกับหนทางของทุนนิยมจะกลายเป็นวิถีชีวิตหลักเหนือแนวทางอื่น ๆ ได้นั้น จะมีที่มาจากแนวคิดของปัจเจกใดคนหนึ่งเพียงอย่างเดียวคงไม่ได้ แต่จะต้องเกิดขึ้นมาจากวิถีชีวิตที่เหมือน ๆ กันของคนทุกคนในกลุ่ม"
หลังจากที่เขาได้นิยามจิตวิญญาณของทุนนิยมแล้ว เวเบอร์ได้ชี้ให้เห็นว่ามีหลายสาเหตุที่ทำให้ควรศึกษาต้นตอของจิตวิญญาณนี้ จากแนวคิดทางศาสนาของกลุ่มปฏิรูปของนิกายโปรเตสแตนต์ ผู้สังเกตการณ์หลายคนเช่น วิลเลียม เพตตี, มงแต็สกีเยอ, เฮนรี โทมัส บักเคิล, จอห์น คีตส์ และอีกหลาย ๆ คน ได้ให้ความเห็นในลักษณะเดียวกันนี้
เวเบอร์กล่าวว่าเขาหยุดการค้นคว้าเกี่ยวกับนิกายโปรเตสแตนต์เนื่องจากเพื่อนร่วมงานของเขา แอ็นสท์ เทริลทช์ นักศาสนวิทยา ได้เริ่มงานของหนังสือ คำสอนด้านสังคมของโบสถ์คริสต์และสาขาย่อย อีกสาเหตุหนึ่งก็คือบทความนี้ได้เปิดแนวทางคร่าว ๆ ให้กับเขา ในการศึกษาเปรียบเทียบศาสนากับสังคมอื่น ๆ ซึ่งเวเบอร์ได้กระทำในงานชิ้นถัด ๆ ไป
สังคมวิทยาการเมืองและการปกครอง
ในสังคมวิทยาการเมืองและการปกครอง ความเรียงที่มีบทบาทที่สุดของเวเบอร์น่าจะเป็น การเมืองในฐานะที่เป็นอาชีวะ ในความเรียงนี้ เวเบอร์ได้นิยามความหมายของรัฐที่กลายเป็นศูนย์กลางของการศึกษาต่อมาในกระแสความคิดตะวันตก กล่าวคือ รัฐคือหน่วยองค์ที่ผูกขาดการใช้กำลังทางกายภาพที่ถูกกฎหมาย ซึ่งรัฐสามารถเลือกที่จะแบ่งปันอำนาจนี้ไปอย่างใดก็ได้ กิจกรรมทางการเมืองจึงสามารถมองได้ว่าเป็นกิจกรรมที่รัฐเข้าไปมีบทบาทบางอย่าง เพื่อส่งผลให้เกิดการจัดสรรกำลังนี้ การเมืองจึงเป็นเรื่องของอำนาจ นักการเมืองจะต้องไม่เป็นคนที่ถือ "จริยธรรมชาวคริสต์อย่างแท้จริง" ซึ่งในความหมายของเวเบอร์นั้นคือผู้ที่ยึดตามคำสอนอย่างเคร่งครัด ถึงขนาดที่ยอมยื่นแก้มอีกข้างให้คนอื่นทำร้าย ผู้ที่ทำได้ดั่งว่า เวเบอร์จัดว่าเป็นนักบุญ ดังนั้นโลกการเมืองจึงไม่ใช่โลกของนักบุญ นักการเมืองจะต้องร่วมหัวจมท้ายกับจริยธรรมของเป้าหมายสุดท้ายและจริยธรรมของความรับผิดชอบ และจะต้องมีทั้งความรักในอาชีพพิเศษของตน พร้อมด้วยความสามารถที่จะทิ้งช่วงห่างระหว่างตนเองกับผู้ที่ถูกปกครอง
อ้างอิง
งานของเวเบอร์มักได้รับการอ้างถึงจาก Gesamtausgabe (ฉบับรวมผลงาน), ที่พิมพ์โดยมอร์ ซีเบ็ค ในทือบิงเงิน ประเทศเยอรมนี
วัดราชสิงขร
วัดราชสิงขร อาจหมายถึง
โรซาลิอา
โรซาลิอา บิลา โตเบยา (Rosalia Vila Tobella; เกิด 25 กันยายน ค.ศ. 1992) หรือรู้จักในนาม โรซาลิอา (Rosalía, ) และ รูซาลิอา (Rosalia, )  เป็นนักร้องและนักแต่งเพลงชาวสเปน  เกิดและเติบโตในเขตชานเมืองบาร์เซโลนา เธอได้รับการนิยามว่าเป็น "ดาราเพลงป็อปผิดวิสัย" จากการรวมแนวเพลงที่หลากหลาย โรซาลิอาเริ่มสนใจดนตรีพื้นเมืองของสเปนตั้งแต่อายุ 13 ปี เธอจึงเข้าศึกษาต่อด้านดนตรีวิทยาที่วิทยาลัยดนตรีกาตาลุญญา ควบคู่ไปกับการเป็นนักร้องอิสระในสถานบันเทิงและงานแต่งงานอีกหลายแห่ง
เธอจบการศึกษาด้วยเกียรตินิยมสำหรับผลงานอัลบั้มที่ร่วมมือกับราอุล เรฟรี อย่าง โลสอังเฆเลส (2017) และ เอลมัลเกเรร์ (2018) อันเป็นโครงงานระดับปริญญาตรี เธอนำดนตรีฟลาเมงโกออกจากรูปแบบเดิม ๆ โดยผสมผสานกับดนตรีป็อปและฮิปฮอป จนก่อให้เกิดซิงเกิลชื่อ "มาลาเมนเต" และ "ปิเอนโซเอนตูมิรา" ซึ่งได้รับความสนใจจากสาธารณชนชาวสเปนและได้รับคำสรรเสริญอย่างกว้างขวาง อีกทั้งยังได้รับรางวัลลาตินแกรมมี สาขาอัลบั้มแห่งปี และอยู่ในรายชื่อ "500 อัลบั้มที่ยิ่งใหญ่ที่สุดตลอดกาล" ของนิตยสาร โรลลิงสโตน โรซาลิอายังได้ทดลองดนตรีแนวอูร์บาโนในซิงเกิลปี 2019 อย่าง "กอนอัลตูรา" และ "โยปอร์ตี, ตูปอร์มี" ซึ่งประสบความสำเร็จทั่วโลก จากนั้นออกอัลบั้มชุดที่สาม โมโตมามิ (2022) มีซิงเกิลชื่อ "ลาฟามา" และ "ซาโอโก"
ตลอดอาชีพการงานของเธอ โรซาลิอาได้รับรางวัลมากมาย รวมถึงรางวัลแกรมมี 2 รางวัล รางวัลลาตินแกรมมี 12 รางวัล เอ็มทีวีวิดีโอมิวสิกอะวอดส์ 4 รางวัล เอ็มทีวียุโรปมิวสิกอะวอดส์ 1 รางวัล ยูเคมิวสิกวิดีโออะวอดส์ 3 รางวัล และเปรมิโอรุยโดอีก 2 รางวัล เธอได้รับการยอมรับอย่างกว้างขวางให้เป็นหนึ่งในนักร้องชาวสเปนที่ประสบความสำเร็จและทรงอิทธิพลมากที่สุดตลอดกาล
โทบี โจนส์
โทเบียส เอ็ดเวิร์ด เฮสเลวูด โจนส์ (เกิด 7 กันยายน พ.ศ. 2509) เป็นนักแสดงชาวอังกฤษ
หลังจากปรากฏตัวในบทบาทสนับสนุนในภาพยนตร์ระหว่างปี พ.ศ. 2535 ถึง 2548 โจนส์ได้สร้างความก้าวหน้าในบท ทรูแมน คาโปเต้ ในภาพยนตร์ชีวประวัติเรื่อง Infamous (2006) ตั้งแต่นั้นเป็นต้นมาภาพยนตร์ของเขา ได้แก่ The Mist (2007), W. (2008), Frost/Nixon (2008), Tinker Tailor Soldier Spy (2011), Berberian Sound Studio (2012), The Hunger Games (2012), Tale of Tales (2015), Dad's Army (2016) และ Jurassic World: Fallen Kingdom (2018) นอกจากนี้เขายังให้เสียงพากย์ Dobby ในภาพยนตร์ Harry Potter, Aristides Silk in The Adventures of Tintin (2011) และ Owl ใน Christopher Robin ของดิสนีย์ (2018) และรับบท Arnim Zola ในภาพยนตร์ Captain America: The First Avenger ( 2011) และ Captain America: The Winter Soldier (2014) ในจักรวาลภาพยนตร์มาร์เวล
ผลงานทางโทรทัศน์ของโจนส์ ได้แก่ 2012 Titanic miniseries, Agent Carter, Wayward Pines และ Doctor Who เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม-มินิซีรีส์หรือภาพยนตร์โทรทัศน์ สำหรับบทบาทของเขาในฐานะ อัลเฟรด ฮิทช์ค็อก ใน The Girl (2012) และได้รับรางวัล BAFTA ดาราตลกชายยอดเยี่ยมจากบทบาทของเขาใน Detectorists (2018) ในปี พ.ศ. 2560 เขารับบท Culverton Smith ใน "The Lying Detective" ซึ่งเป็นตอนของละครอาชญากรรมเรื่อง Sherlock ของ BBC
พอล แอร์ดิช
พอล แอร์ดิช (Paul Erdős บางครั้งสะกด Erdos หรือ Erdös; Erdős Pál [ˈɛrdøːʃ ˈpaːl]; 26 มี.ค. พ.ศ. 2456 - 20 ก.ย. พ.ศ. 2539) เป็นนักคณิตศาสตร์ผู้โดดเด่น ทั้งในด้านผลงาน และพฤติกรรมอันแปลกประหลาด ผลงานตีพิมพ์ของเขามีจำนวนมหาศาล มีผู้ร่วมตีพิมพ์รวมแล้วนับร้อยคน และเกี่ยวพันกับหลาย ๆ สาขาในคณิตศาสตร์ อาทิ คณิตศาสตร์เชิงการจัด ทฤษฎีกราฟ ทฤษฎีจำนวน การวิเคราะห์แบบคลาสสิก ทฤษฎีการประมาณ ทฤษฎีเซต และ ทฤษฎีความน่าจะเป็น
ประวัติ
ถึงแม้ว่าเขาจะมีชื่อเสียงโด่งดัง และยังได้รับรางวัลจำนวนมาก ซึ่งช่วยให้เขาสามารถอยู่ได้อย่างสุขสบายไปตลอดชีวิต แอร์ดิชกลับใช้ชีวิตอย่าง "คนจรจัด" โดยการร่อนเร่ไปตามงานประชุมทางวิทยาศาสตร์ และบ้านของเพื่อนนักคณิตศาสตร์ตามที่ต่าง ๆ ทั่วโลก เป็นเวลาถึง 50 ปี ที่เพื่อนนักคณิตศาสตร์ของเขา จะต้องถูกปลุกขึ้นมากลางดึก โดยผู้มาเยือนที่ไม่ได้คาดฝัน พอล แอร์ดิช ชายผู้ไร้บ้าน และมีถุงใบใหญ่เพียงใบเดียว สำหรับใส่สิ่งของจำเป็น เขามักจะปรากฏตัวที่หน้าประตูบ้านเพื่อน พร้อมกับคำพูด "หัวผมเปิดอยู่" ("my brain is open") แล้วพักอยู่ที่บ้านของเพื่อนคนนั้น นานพอที่จะมีงานวิจัยตีพิมพ์ร่วมกันสองสามชิ้นจึงจากไป ในหลาย ๆ ครั้ง เขามักจะขอให้เพื่อนที่กำลังร่วมงานกันอยู่ปัจจุบัน ช่วยคิดว่าควรจะไปหาใครต่อดี ลักษณะการทำงานของเขานั้น มีผู้นำไปเปรียบเทียบอย่างขำขันว่า เป็นเช่นเดียวกับการวิ่งไปในรายการโยง (เมื่อเขาแก้ปัญหาอันหนึ่งได้ เขาก็จะกระโดดจากปัญหานั้น ไปยังสู่อีกปัญหาหนึ่งเสมอ ไม่รู้จบ) ข้าวของเครื่องใช้ รวมถึงสิ่งที่มีค่าในทางโลก ไม่มีความหมายกับเขา โดยเขาได้บริจาคเงินที่ได้จากรางวัล หรือแหล่งทุนต่าง ๆ ให้กับผู้คนที่ต้องการในหลาย ๆ โอกาส
เขาเคยกล่าวเล่น ๆ ว่า "นักคณิตศาสตร์ คือเครื่องจักรสำหรับเปลี่ยนกาแฟ ให้กลายเป็นทฤษฎีบท" แอร์ดิชดื่มกาแฟจัด และหลังจากปี พ.ศ. 2514 เขาเริ่มใช้สารแอมเฟตามีน แม้ว่าเพื่อน ๆ ของเขาจะทักท้วงจนกระทั่งได้มีการพนันด้วยเงิน 500 ดอลลาร์สหรัฐ ว่าแอร์ดิชจะไม่สามารถหยุดใช้แอมเฟตามีนได้ถึงหนึ่งเดือน แอร์ดิชก็ชนะการพนันครั้งนั้น แต่เขาก็ได้ตัดพ้อว่า มันทำให้คณิตศาสตร์ต้องหยุดการพัฒนาไปถึงหนึ่งเดือนเต็ม ๆ เขากล่าวว่า "ก่อนหน้านี้ เมื่อมองกระดาษ หัวของผมก็เต็มไปด้วยไอเดีย  ตอนนี้ผมเห็นแค่กระดาษเปล่า ๆ เท่านั้นเอง" หลังจากที่ชนะพนัน เขาก็กลับไปทำเช่นเดิมทันที